open-index/open-wikipedia-markdown huggingface dataset:
לאוני בק

**לאוני אנטוניה בק** (בגרמנית: **Leonie Antonia Beckk**; נולדה ב-27 במאי 1997) היא שחיינית מים פתוחים גרמנייה, אלופת העולם (פוקואוקה 2023) ואלופת אירופה (רומא 2022) במשחה ל-10 ק"מ ואלופת העולם (פוקואוקה 2023) במשחה ל-5 ק"מ.

## ביוגרפיה

### 2017
באליפות העולם שנערכה בבודפשט, הונגריה ביולי 2017 היא סיימה במקום שמיני במשחה שליחים משולב 4x1.250 ק"מ, במקום 24 במשחה ל-5 ק"מ בתוצאה של 1:01:26.4 שעות.

### 2018
#### סגנית אלופת אירופה
באליפות אירופה שנערכה בלוך לומונד, סקוטלנד באוגוסט 2018 היא זכתה בשתי מדליות כסף, במשחה ל-5 ק"מ בתוצאה של 56:17.8 דקות, אחרי שרון ון רוונדאל מהולנד (56:01.0 דקות) ולפני רקלה ברוני מאיטליה (56:49.7 דקות) ובמשחה שליחים משולב 4x1.250 ק"מ ביחד עם שרה קלר, סירן מייסנר ופלוריאן ולברוק בתוצאה של 52:35.6 דקות, אחרי הולנד (52:35.0 דקות) ולפני צרפת (52:46.7 דקות).

### 2019
#### מדליית ארד באליפות עולם
באליפות העולם שנערכה בקוואנגג'ו, קוריאה הדרומית ביולי 2019 היא זכתה במדליית ארד במשחה ל-5 ק"מ בתוצאה של 57:58.0 דקות, ביחד עם האנה מור מארצות הברית, אחרי אנה מרסלה קוניה מברזיל (57:56.0 דקות) ואורלי מולר מצרפת (57:57.0 דקות). נוסף לכך, היא סיימה במקום תשיעי במשחה ל-10 ק"מ בתוצאה של 1:54:51.0 שעות. נוסף לכך, היא סיימה במקום תשיעי במשחה ל-10 ק"מ בתוצאה של 1:57:32.6 שעות.

### 2021
#### מקום חמישי במשחקים האולימפיים
באולימפיאדת טוקיו ב-4 באוגוסט 2021 היא סיימה במקום חמישי במשחה ל-10 ק"מ בתוצאה של 1:59:35.1 שעות, 2.6 שניות ממדליית ארד. 

### 2022
#### סגנית אלופת עולם
באליפות העולם שנערכה בבודפשט ביוני 2022 היא זכתה בשתי מדליות, זהב וכסף. מדליית זהב במשחה שליחים משולב 4x1.250 ק"מ ביחד עם ליה בוי, אוליבר קלמט ופלוריאן ולברוק ומדליית כסף במשחה ל-10 ק"מ בתוצאה של 2:02:29.7 שעות, אחרי, שרון ון רוונדאל מהולנד (2:02:29.2 שעות) ולפני אנה מרסלה קוניה מברזיל (2:02:30.7 שעות). נוסף לכך, היא סיימה במקום רביעי במשחה ל-5 ק"מ בתוצאה של 57:56.2 דקות.

#### אלופת אירופה
באליפות אירופה שנערכה ברומא, איטליה באוגוסט אותה שנה היא זכתה במדליית זהב במשחה ל-10 ק"מ בתוצאה של 2:01:13.4 שעות, לפני ז'ינברה טדוצ'י מאיטליה (2:01:15.2 שעות) ואנג'ליקה אנדרה מפורטוגל (2:01:16.4 שעות). נוסף לכך, היא סיימה במקום חמישי במשחה ל-5 ק"מ בתוצאה של 57:01.1 שעות ובמקום חמישי במשחה שליחים משולב. 

### 2023
#### אלופת עולם
באליפות העולם שנערכה בפוקואוקה ביולי 2023 זכתה בשתי מדליות זהב, במשחה ל-5 ק"מ בתוצאה של 59:31.7 דקות, לפני שרון ון רוונדאל מהולנד (59:32.7 דקות) ואנה מרסלה קוניה מברזיל (59:33.9 דקות) ובמשחה ל-10 ק"מ בתוצאה של 2:02:34.0 שעות, לפני צ'לסי גובקה מאוסטרליה (2:02:38.1 דקות) וקייטי גריימס מארצות הברית (2:02:42.3 דקות).

## תארים והישגים
* בשנת 2023 זכתה בק בתואר שחיינית השנה במים פתוחים

## קישורים חיצוניים
* 

קטגוריה:שחייניות חופשי
קטגוריה:שחייניות גרמניות
קטגוריה:שחייני מים פתוחים גרמנים
קטגוריה:אלופי עולם בשחייה במים פתוחים
קטגוריה:שחייניות באולימפיאדת טוקיו (2020)
קטגוריה:שחייניות גרמניות באולימפיאדת פריז (2024)
קטגוריה:ילידות 1997
קטגוריה:גרמנים שנולדו ב-1997
Runaway (שיר של ואן ריפאבליק)

"**Runaway**" הוא סינגל של הלהקה האמריקאית ואן ריפאבליק. השיר יצא לאור ב-26 במאי 2023. השיר צפוי להיכלל באלבום השישי העתידי של הלהקה.

## רקע וקידום
השיר הוא השיר הראשון של הלהקה לאחר שלא הוציאה מוזיקה חדשה במשך שנה. השיר הוקלט בזמן שהלהקה הייתה בסיבוב הופעות בדרום מזרח אסיה. קטעים מהשיר ומהקליפ עלו בערוצי המדיה החברתית של הלהקה לפני יציאתו לאור.

אחת הפרסומות של ג'יפ משנת 2023 כוללת את השיר כמוזיקת הרקע שלה.

## הרכב
השיר הבא עוסק ברצון לברוח מהמציאות הנוכחית. הוא מבטא את התחושה של להיות תקוע ולרצות להשתחרר ממגבלות או אילוצים. מילות השיר מרמזות על תחושת דחיפות והצורך לנצל את הרגע, עם הרעיון לנצל הזדמנות אחרונה ללכת בדרך אחרת. השיר מדגיש את החשיבות של להרפות, לאמץ אנרגיה חדשה ולעזוב שליליות. הוא מביע כמיהה לחופש, הסתכלות עצמית, והאמונה שדברים טובים יותר נמצאים בהישג יד.

השיר נכתב על ידי בן סממה, ראיין טדר, ברנט קטצ'ל, ג'וני סימפסון ונולן סייפ. הוא מופק על ידי ג'ון נתנאל, קטצ'ל ובן סממה.

## וידאו קליפ
הקליפ הרשמי של "Runaway" יצא לצד הסינגל. את הקליפ ביים תומאס ויטמור. הקליפ צולם במהלך סיבוב ההופעות האחרון של הלהקה בשמונה ערים בדרום מזרח אסיה: הונג קונג, מנילה, ג'קרטה, סינגפור (ובפרט במלון מרינה ביי סנדס), קואלה לומפור, בנגקוק, טאיפיי וטוקיו.

## מיקומי שיא

### מצעדי סוף שנה

## נתוני מכירות

## קישורים חיצוניים
* 

## הערות שוליים

קטגוריה:שירי ואן ריפאבליק
קטגוריה:שירים באנגלית
קטגוריה:סינגלים בהוצאת אינטרסקופ רקורדס
אדריאנה סווק

**אדריאנה סווק** (בפולנית: **Adrianna Sułek**; נולדה ב-3 באפריל 1999) היא אתלטית פולניה, סגנית אליפות אירופה (מינכן 2022) בקרב שבע, סגנית אלופת העולם באולם (בלגרד 2022) וסגנית אלופת אירופה באולם (איסטנבול 2023) בקרב חמש.

## ביוגרפיה
סווק נולדה בבידגושץ' שבפולין.

### 2018
#### מדליית ארד באליפות העולם עד גיל 20
באליפות העולם עד גיל 20 שנערכה ביולי בטמפרה, פינלנד זכתה במדליית ארד בקרב שבע בשיא לאומי חדש עד גיל 20 של 5,939 נקודות, אחרי ניאם אמרסון מהממלכה המאוחדת (6,253 נקודות) ושרה לאגר מאוסטריה (6,225 נקודות).

### 2019
באליפות אירופה עד גיל 23 שנערכה ביולי ביבלה, שוודיה סיימה במקום שישי בקרב שבע בתוצאה של 5,949 נקודות.

### 2021
באליפות אירופה באולם שנערכה במרץ בטורון, פולין סיימה במקום תשיעי בקרב חמש בתוצאה של 4,231 נקודות.
#### אלופת אירופה עד גיל 23
באליפות אירופה עד גיל 23 שנערכה ביולי בטאלין, אסטוניה זכתה במדליית זהב בקרב שבע בתוצאה של 6,305 נקודות, לפני קלאודיה קונטה מספרד (6,186 נקודות) והולי מילס מהממלכה המאוחדת (6,095 נקודות).

#### אולימפיאדת טוקיו
באולימפיאדת טוקיו שנערכה באוגוסט היא סיימה במקום 16 בקרב שבע בתוצאה של 6,164 נקודות.

### 2022
#### סגנית אלופת העולם באולם
באליפות העולם באולם שנערכה במרץ בבלגרד, סרביה זכתה במדליית כסף בקרב חמש בשיא לאומי חדש של 4,851 נקודות, אחרי נור וידטס מבלגיה (4,929 נקודות) ולפני קנדל ויליאמס מארצות הברית (4,680 נקודות).

#### מקום רביעי באליפות העולם
באליפות העולם שנערכה ביולי ביוג'ין, אורגון, ארצות הברית סיימה במקום רביעי בקרב שבע בשיא לאומי חדש של 6,672 נקודות.

#### סגנית אלופת אירופה
באליפות אירופה שנערכה בחודש אוגוסט במינכן שבגרמניה זכתה סווק במדליית כסף בקרב שבע בתוצאה של 6,532 נקודות, אחרי נפיסטו ת'יאם מבלגיה (6,628 נקודות) ולפני אניק קאלין משווייץ (6,515 נקודות).

### 2023
#### סגנית אלופת אירופה באולם
באליפות אירופה באולם שנערכה במרץ באיסטנבול, טורקיה זכתה במדליית כסף בקרב חמש בשיא אישי חדש של 5,014 נקודות, אחרי נפיסטו ת'יאם (5,055 נקודות) ולפני נור וידטס מבלגיה (4,832 נקודות).
### 2024
באולימפיאדת פריז סיימה במקום 12 בקרב שבע בתוצאה של 6,226 נקודות.

## שיאים אישיים
### אצטדיון
* ריצת 100 מטר משוכות: 13.08 שניות (2022)
* קפיצה לגובה: 1.92 מטר (2022)
* הדיפת כדור ברזל: 14.44 מטר (2023)
* ריצת 200 מטר: 23.77 שניות (2022)
* קפיצה לרוחק: 6.55 מטר (2022)
* הטלת כידון: 42.86 מטר (2022)
* ריצת 800 מטר: 2:07.18 דקות (2022)
* קרב שבע: 6,672 נקודות (2022) **[[שיא]] פולין**

## קישורים חיצוניים

קטגוריה:אתלטיות פולניות
קטגוריה:מתחרות בקרב שבע
קטגוריה:אתלטיות באולימפיאדת טוקיו (2020)
קטגוריה:אתלטיות באולימפיאדת פריז (2024)
קטגוריה:פולניות שנולדו ב-1999
קטגוריה:פולנים שנולדו ב-1999
ורקוהה גטצ'או

**ורקוהה גטצ'או** (באנגלית: **Werkuha Getachew**; נולדה ב-7 בדצמבר 1995) היא אתלטית אתיופית, סגנית אלופת העולם (יוג'ין 2022) בריצת 3000 מטר מכשולים.

## קריירה
גטצ'או נולדה וגדלה באתיופיה.

### 2022
#### סגנית אלופת העולם בריצת 3000 מטר מכשולים
באליפות העולם שנערכה בחודש יולי ביוג'ין שבאורגון, ארצות הברית זכתה גטצ'או במדליית כסף בריצת 3000 מטר מכשולים בשיא לאומי חדש של 8:54.61 דקות, אחרי נורה ג'רוטו מקזחסטן (8:53.02 דקות) ולפני מקידס אבבה מאתיופיה (8:56.08 דקות). תוצאה זו היא התוצאה הרביעית בטיבה בכל הזמנים.

#### אלופת אפריקה בריצת 3000 מטר מכשולים
באליפות אפריקה שנערכה בחודש אוגוסט בסנט פייר שבמאוריציוס זכתה גטצ'או במדליית זהב בריצת 3000 מטר מכשולים בתוצאה של 9:36.81 דקות, לפני זרפה וונדמגגן מאתיופיה (9:41.37 דקות) וקארן צ'בט מקניה (9:43.64 דקות).

## שיאים אישיים
;אצטדיון
* ריצת 800 מטר: 1:57.67 דקות (2021) **שיא אתיופיה**
* ריצת 1500 מטר: 4:10.00 דקות (2021)
* ריצת 3000 מטר מכשולים: 8:54.61 דקות (2022) **שיא אתיופיה**

;אולם
* ריצת 3000 מטר: 8:37.98 דקות (2023)

## קישורים חיצוניים

קטגוריה:אתלטיות אתיופיות
קטגוריה:רצות 3000 מטר מכשולים
קטגוריה:רצות 1500 מטר
קטגוריה:רצות 800 מטר
קטגוריה:רצות 3000 מטר
קטגוריה:אתיופיות שנולדו ב-1995
סופיה ביל

**סופיה ביל** (באנגלית: **Sophia Beale**; 5 בנובמבר 1837–1920) הייתה ציירת דיוקנאות וסופרת בריטית שכתבה על אמנות ואדריכלות.

## ביוגרפיה
ביל נולדה במרכז לונדון. אביה היה המנתח ליונל ג'ון ביל ואמה הייתה פרנסס סמית'. אחיה, , היה מנתח ואחותה, אלן ברוקר ביל, הייתה גם אמנית ושתי האחיות עבדו לעיתים קרובות יחד. גם סופיה וגם אלן ביל למדו ב בלונדון ולקחו שיעורים בבית ספר פרטי לאמנות בניהולו של האמן מתיו לי.

הן בילו תקופות ניכרות בגלריה הלאומית ובמוזיאון הבריטי בהעתקת עבודות של מאסטרים ישנים ועתיקות. מ-1860 עד 1867 לשתי האחיות היה סטודיו בקובנט גארדן. ב-1869, ושוב ב-1872, נסעה סופיה ביל לפריז, שם למדה בסטודיו של שארל ג'ושיה שפלין וגם עבדה כמפקחת באולפן אחר. כשחזרה ללונדון, ביל השתמשה בכסף שהרוויחה כדי לפתוח בית ספר לאמנות ב ליד ריג'נטס פארק.

הטכניקות שלמדה בפריז היו מבוקשות באותה תקופה. ב-1889 היא הייתה בין 2,000 החותמות על הצהרה התומכת בזכות הבחירה לנשים והיא גם פעלה באקדמיה המלכותית לאמנויות (RA) ובאוניברסיטאות כדי לאפשר גישה רבה יותר לנשים.

אף שבמהלך הקריירה שלה חלל התצוגה המרכזי שהיה פתוח לביל היה גלריית Sussex Street של  (RBA) שבה הציגה כשלושים יצירות, היו לה גם שמונה יצירות שהתקבלו על ידי האקדמיה המלכותית בין השנים 1863 ו-1887.   בין 1868 ל-1882 הציגה ב (RHA) ו (SWA) מ-1860-1881.

בשנת 1908 פרסמה ביל את האוטוביוגרפיה שלה.

## קישורים חיצוניים

## הערות שוליים

קטגוריה:ציירות בריטיות
קטגוריה:סופרות בריטיות
קטגוריה:ילידות 1837
קטגוריה:בריטים שנולדו ב-1837
קטגוריה:נפטרות ב-1920
קטגוריה:בריטים שנפטרו ב-1920
Thales Alenia Space

**Thales Alenia Space** היא מיזם משותף צרפתי-איטלקי בתחום תעשיית החלל. החברה הוקמה בשנת 2007 ומטה שלה ממקום בקאן.

## היסטוריה
החברה הצרפתית "קבוצת תאלס" החליטה לרכוש מאַלְקָטֶל-לוּסֶנְט פעילויות שלה בתחום החלל שהיו בשותפות עם Finmeccanica האיטלקית. בתחום זה בשנת 2005 הוקם מיזם Alcatel Alenia Space ש-67% היו בבעלות Alcatel ו-33% בבעלות Finmeccanica. הרכישה אושרה בשנת 2007 לאחר בדיקת השפעתה על השוק שבוצע על ידי האיחוד האירופי.

בדצמבר 2007 סוכם על שיתוף פעולה עם מערכות המידע הלווייניות רשטניוב תוך התקנת מוצרי החברה בלוויינים רוסים. כמו כן הורחבו שיתופי פעולה עם חברות אמריקאיות בתחום לרבות בואינג.

Thales Alenia Space נחשבת ליצרן מוביל בתחום בניית לוויינים באירופה.

לאחר שארצות הברית הטילה מגבלות על העברת טכנולוגיה של חלקי לוויינים לסין, על ידי החברה פותחו לוויינים שעמדו בדרישות של ארצות הברית והם שוגרו על ידי סין. אמנם ארצות הברית התנגדה למכירות אלו בטענה שהם לא עומדות בדרישות. בעקבות הלחץ בשנת 2013 המכירות לסין הופסקו.

בשנת 2010 התקבלה הזמנה בהיקף של כ-3 מיליארד דולר ללווייני חברת אירידיום תקשורת. כמו כן נחתמו חוזים ל-24 לווייני של Globalstar ו-6 לוויינים של מערכת ניווט לוויינית גליליו.

במרץ 2018 Spaceflight Industries ו-Thales Alenia Space הכריזו על הקמת מפעל לייצור לוויינים קטנים. המפעל נפתח בפברואר 2019 באזור סיאטל.

החברה תכננה והייתה אחראית לבניית מודולים לוגיסטיים שבעזרתם מעבורות חלל היו מביאות ציוד ואספקה לתחנת החלל הבין-לאומית. כמו כן היא בנתה מספר מודולים של תחנת החלל. החברה בנתה חלקים של ATV וחללית מדגם סיגנוס.

מוצרי החברה שולבו בגשושיות רבות. ציוד אופטי מתוצרתה שולב בלווייני ריגול צרפתיות.

בבעלות החברה 17 מפעלים ברחבי אירופה.

## קישורים חיצוניים

* 

## הערות שוליים

קטגוריה:חברות צרפתיות
קטגוריה:חברות איטלקיות
שוקי סלומון

**יהושוע (שוקי) סלומון** (נולד ב-15 בנובמבר 1980, ז' בכסלו ה'תשמ"א) הוא יזם, איש נדל"ן, יוצר, זמר, ומגיש חרדי מודרני ישראלי.

## ביוגרפיה
נולד בירושלים לישראל ומלכה, גדל בעיר בני ברק, למד בישיבה לצעירים ברחובות, ולאחר מכן בישיבת "עטרת ישראל" בירושלים.

## קריירה
### קריירה עסקית
בשנת 2008 ייסד את חברת "סלומון נכסים והשקעות" וחברת "הדסים" יחד עם שותפו שמואל הלפרין, והיו מחלוצי התחום במגזר החרדי. החברה החלה את פעילותה בבני ברק, ולאחר מכן התרחבה לפרויקטים שונים ברחבי הארץ.

### קריירת משחק
בשנת 2011 גילם איש מכירות בתחום הנדל"ן בסרט "הזכייה הגדולה" של יהודה גרובייס.

בשנת 2018 השתתף במחזמר "שירים ונפלאות" באצטדיון רמת גן במהלך חג החנוכה.

באפריל 2022 לוהק לסרטו של יהודה גרובייס - "רשב"י".

בשנת 2023 השתתף בתוכנית "החברים של ישי" בערוץ הידברות.

### כמגיש ומנחה
בשנת 2019 שימש כמנחה משנה בעונתה השנייה של תוכנית הריאלטי "הקול הבא" ששודרה ברדיו קול חי.

בשנת 2021 החל להגיש באתר כיכר השבת את התוכנית תוכנית "שובר מסך" העוסקת בבעיות שונות במגזר החרדי, לצד הרב חיים הורביץ. התוכנית שודרה למשך 2 עונות.

בשנת 2022 הגיש עם קובי סלע וחברת אל-על סדרת סרטונים "שוקי וקובי עושים את העולם" באיטליה, יוון ואירלנד ונבחר כפרזנטור של חברת אל על למגזר החרדי.

נכון ליולי 2023, מגיש את פרשת השבוע בערוץ ערכים יחד עם הרב ישי וליס, מגיש ומשתתף בתוכניות שונות בכיכר השבת, ערוץ הידברות וערוצים אחרים במגזר.

### קריירה מוזיקלית
במקביל לעבודתו בתחום הנדל"ן החל ליצור סרטונים ויראליים ברשתות החברתיות והקליט שירים פרי עטו שהופצו בישראל ובעולם, בהם: "אהבת חינם" (שכתב ליונתן שינפלד), "מזמור לתודה", "אח שלי יהודי" (עם אריק דביר), "שיר השמחה" (עם ישי לפידות), "שירת הבקשות" (עם חיים ישראל), "שיר הצדקה" (עם בני פרידמן), "שיר החתונות" (עם ניסים בלאק), "שירת הנשמה" (עם דוד טויב ורולי דיקמן), "עד דלא ידע" (עם אריק דביר), "שיר הרפואה" (עם שלומי שבת), "שיר הביטחון" (עם עמירן דביר), "שיר האחדות", עם 24 אמנים בז'אנר המוזיקה היהודית, "שיר האמונה" (עם קובי ברומר וישי לפידות), "שיר הניצחון" (עם פיני איינהורן), "שיר הרחמים" (עם אבי מן), ו״שירת השבת״ (עם אריק דביר אבריימי רוט ומקהלת ׳נשמה׳)

באוקטובר 2023, זכה במקום שני בקטגוריית "זמר השנה" במצעד השנה של האתר כיכר השבת.

### פעילות ציבורית
סלומון הוא ממובילי המיזם החברתי "אהבת-חינם" ו-"לשון הרע לא מדבר אליי".

## חיים אישיים
ב-2001 נישא לתמר (לבית גויטיין). לזוג שלוש בנות והם מתגוררים בגבעת שמואל.

## קישורים חיצוניים

* 
* 
* 
* 
* 
* 
* 
* 
* 

## הערות שוליים

קטגוריה:בוגרי ישיבת עטרת ישראל
קטגוריה:זמרים השרים בעברית
קטגוריה:זמרים חסידיים
קטגוריה:זמרים חסידיים ישראלים
קטגוריה:חרדים ישראלים
קטגוריה:כוכבי רשת ישראלים
קטגוריה:אמני FDD
קטגוריה:ישראלים שנולדו ב-1980
תוכנית לימודים נגד הטיה

**תוכנית הלימודים נגד הטיה** היא תוכנית לימודים המנסה לערער על דעות קדומות כמו גזענות, סקסיזם, יכולת, גילנות, אפליה על רקע השמנת יתר, הומופוביה, גבהיות, אפליה דתית וצורות אחרות של קיריארכיה.

הגישה מועדפת על ידי ארגוני זכויות אזרח כמו הליגה נגד השמצה.

**תוכנית הלימודים [[אנטי-גזענות|האנטי גזענית]]** היא חלק מתנועה חברתית קונסטרוקטיביסטית רחבה יותר בחברות שונות בעולם המערבי, שבה תפיסות עולם מדעיות רבות נתפסות כביטויים של תרבויות מערביות הנהנות מעמדה מיוחסת על פני חברות לא מערביות, יחד עם הטענה שיש היבט סוציו-תרבותי לחינוך, כלומר שהלימודים של נושאים אלה בחברות מערביות הראו בדרך כלל הטיה גזעית ותרבותית, ושהם מתמקדים יותר מדי ב"גברים לבנים מתים", במיוחד במתמטיקה. שחלק מהוגי השיטה מסווגים כגזענית.

## מטרת התוכנית
תוכנית הלימודים נגד הטיה נתפסת בעיני תומכיה כקטליזטור בניתוח ביקורתי של תנאים חברתיים שונים. היא מיושמת מתוך כוונה לצמצם דיכוי חברתי מתוך מחשבה על המטרה הסופית של" צדק חברתי".

בנאום שנשאה במהלך ועידת המפלגה השמרנית ב-1987, התייחסה רשת ממשלת בריטניה לשעבר, מרגרט תאצ'ר ל"רשויות חינוך שמאלניות קשוחות ומורים רדיקלים, המלמדים "מתמטיקה אנטי גזענית – מה שזה לא יהיה".

ב-2005 פרסמה פוקס ניוז כתבה המפרטת את "תוכנית 'החינוך האנטי-גזעני' הקיימת בבתי הספר הציבוריים של ניוטון".

המאמר "The Politics of Anti-Racist Mathematics" מאת ג'ורג' ג'וזף GhevergheseJ העובר על הנחות יסוד רבות של מורים למתמטיקה שיכולות להשפיע לרעה על תלמידים בני מיעוטים אתניים. גישה אנטי גזענית לחינוך מתמטי יכולה לכלול את כל אחד או את כולם:
* דיון בידע המתמטי של תרבויות קדומות מחוץ לאירופה, ובתרומות לא-אירופיות לידע וגילוי מתמטיים;
* הימנעות מסטריאוטיפים גזעיים או הטיה תרבותית בחומרים בכיתה, בספרי לימוד, בנושאי קורסים ובשאלות בחינה. לדוגמה, ניתן להשתמש במגוון רחב של שמות מרקעים אתניים שונים בשאלות בעיית מילים.

המדריך האמריקאי למתמטיקה, שאהיד מוחמד טען שביצועים גרועים במתמטיקה בקרב אפרו-אמריקאים קשורים לחרדה גבוהה יותר הנגרמת על ידי סטריאוטיפים שליליים, שכן לדעתו, שרבים מקשרים מתמטיקה עם אנשים לבנים ממעמד הביניים.

## ביקורות
פרופסור דירדרה אלמיידה מאוניברסיטת מזרח וושינגטון ביקרה את התוכנית בכך שהיא הצהירה שרוב תוכניות הלימודים נגד הטיה משמיטות את התרומות של קבוצות אתניות לא אפריקאיות, כמו ילידים אמריקאים, אינואיטים ועוד. אלמיידה טענה שתיאורים של אינדיאנים בתוכנית אנטי-הטיה מערבבים בין שיטות אבוריג'יניות אמיתיות לבין רעיונות מומצאים, מיושנים או שגויים על התרבות האינדיאנית.

פרופסור ג'יי עמוס האץ' מאוניברסיטת טנסי, טען שחלק מתוכניות הלימודים נגד הטיה יכולות להתפרש כאימוץ באופן אקטיבי או פסיבי של הטיה גזעית אנטי-אירופית/מערבית, המבקשות למזער את התרומות של יוצאי אירופה לעומת אחרים. האץ' אף הצהיר שהאידאולוגיה האנטי הטייטית יצרה תוכניות לימודים מוטות באופן גלוי נגד אנשים ממוצא אירופי או בעד אנשים ממוצא אפריקאי.

## הערות שוליים

קטגוריה:פדגוגיה
הטיה
מפל הדמים

ממוזער|מפל הדמים ב-2013
**מפל הדמים** (באנגלית: **Blood Falls**) הוא מעיין בקרחון באנטארקטיקה, מערבית לאגם בוני, ממנו נובעת תמיסת מי מלח עם תחמוצת ברזל, היוצרים מראה של מפל מדמם. מקור המים המלוחים בבריכה מתחת לקרחון, בנפח לא ידוע, בגובה של כ-400 מטר מעל לנביעה, במרחק כמה קילומטרים מהמפל.

המפל התגלה ב-1911 על ידי הגאולוג האוסטרלי תומאס גריפית' טיילור, שחקר לראשונה את העמק הנושא כעת את שמו. חלוצי אנטארקטיקה ייחסו את הצבע האדום לאצות אדומות, אך זו הייתה טעות.

## קישורים חיצוניים

* 
* 

קטגוריה:אנטארקטיקה: מפלי מים
העולם כמרקחה

**"העולם כמרקחה"** הוא ביטוי בעברית. נהוג לספר שמקורו בכותרת ראשית שראתה אור בעיתון דבר במחצית הראשונה של המאה ה־20. על פי הגרסה המקובלת, שאינה אחידה, נתן את הכותרת עורך שלא הצליח להחליט איזה מהאירועים הדרמטיים שקרו באותו יום חשוב יותר. ככל הידוע זו אגדה אורבנית, והעיתון לא הדפיס את הביטוי ככותרת הראשית מעולם.

## פירוש הביטוי
מרקחה היא , כלומר תבלינים, ולפי האקדמיה ללשון העברית המילה היא חלק מביטוי. הביטוי  פירושו , על יסוד מילון ההווה. במילון אבניאון הצירוף  מוגדר כך: . שם, וכן באתר הזירה הלשונית, מצוין כי מקור הביטוי בפסוק .
## השימוש בביטוי וההסברים למקורו
בעיתונות העברית אפשר למצוא שימושים בביטוי מתקופות שונות. למשל, ב־18 במאי 1936, למוחרת פטירתו של נחום סוקולוב, פורסם בהארץ מאמר שכתב שאחת הפסקאות בו נפתחה כך:

בדוגמה אחרת, עשור קודם לכן ניתנה ביומון דואר היום הכותרת  לידיעה שעסקה בברית שכרתו איטליה ואלבניה.

לאורך השנים נדרשו כותבים שונים לכותרת "העולם כמרקחה" כאילו ניתנה באמת, אבל ייחסו אותה לעורכים ולאירועים שונים. לפי תיאורו של העיתונאי זאב גלילי, שניסה להתחקות אחר מקור הביטוי, מסופר שעורך לילה בעיתון התחבט בשאלה מהי הכותרת הראויה ביום שכלל מהפכה בדרום אמריקה, התפרצות הר געש באיטליה ושיטפונות בסין, ולבסוף בחר כותרת כוללת. בביקורת טלוויזיה בדבר הזכיר טדי פרויס כי הכותרת הראשית  ניתנה בשנות ה־30 מעל כותרות ספציפיות שתיארו "אנתולוגיה" של אסונות, והייתה פרי עטה של מערכת הלילה של העיתון. עשרות שנים לאחר מכן נקב חמי שלו בשמו של זלמן שזר, שהיה העורך הראשי של דבר אחרי ברל כצנלסון, כמי שבחר את הכותרת. לדבריו הידיעות שמהן נדרש שזר לבחור היו פלישתו של היטלר לאוסטריה, תקריות אש חמורות ביישוב היהודי בארץ ישראל ורעידת אדמה חזקה שהתחוללה במזרח אסיה.

ואילו גדעון סאמט נקב בשמו של עורך זוטר יותר שנתן את הכותרת כביכול:

גלילי חיפש את הכותרת בארכיון דבר, אך מצא רק כמה כותרות לא ראשיות למאמרים. הוא הזכיר מאמר מאת רות בונדי משנות ה־70 שבו המחברת לא רק תיארה את הכותרת כאילו ניתנה , אלא גם קוננה על כך שבאותם ימים .

עד היום כלי תקשורת מרבים להשתמש בפרפרזות על הביטוי, בכותרות ובכלל. באתר ביקורת התקשורת העין השביעית כונתה "העולם כמרקחה" . לקראת הבחירות לכנסת העשרים ושלוש נטען באתר כי הכותרת הראשית , שניתנה במעריב לידיעה שעסקה בהאשמות במערכת הפוליטית, היא חסרת פשר ומזכירה את "האגדה" על הכותרת "העולם כמרקחה".

## הערות שוליים

קטגוריה:אגדות אורבניות
לוקאנקה

**לוקאנקה** (באנגלית: **Lukanka**; בבולגרית: **луканка**) הוא נקניק מעושן ומתובל העשוי מבשר טחון ונפוץ במדינות הבלקן ומרכז אסיה.

הנקניק עשוי מבשר בקר או עזים טחונים המעורבבים יחד עם שומן, פלפל שחור, כמון ומלח המיובשים למשך כ-40 עד 50 ימים במקום מאוורר היטב.

בזמן תהליך הייבוש, הנקניק נדחס בלחץ וכך הוא מקבל את צורתו השטוחה.

נהוג להגיש את הנקניק כמנה ראשונה כשהוא פרוס דק ונחשב לפופולרי בעיקר באזור קרלובו, פנגיורישטה וסמיאדובו.

הלוקאנקה נחשב למוגן ונרשם כפטנט במשרד הפטנטים של בולגריה, באיחוד האירופי ובבריטניה.

## ראו גם

* סוג'וק
* קבנוס
* סלמי

## קישורים חיצוניים

* מתכון להכנת סוג'וק, באתר italianbarrel
* סוג'וק – התשובה הטורקית לסלאמי, באתר Theflyingpork

## הערות שוליים

קטגוריה:מתאבנים
קטגוריה:המטבח הבולגרי
קטגוריה:המטבח הבלקני
קטגוריה:המטבח המרכז-אסייתי
קטגוריה:המטבח העיראקי
קטגוריה:המטבח הסרבי
קטגוריה:המטבח המזרח-תיכוני
קטגוריה:המטבח הטורקי
קטגוריה:נקניקים
גן המלך דוד

**גן המלך דוד** (לשעבר גן המלך ג'ורג') נחנך ב־3 ביוני 1935 והיה הגן הציבורי הראשון ברמת גן. בשל כך דבק בו הכינוי "זקן הגנים".

## תולדות הגן
### גן המלך ג'ורג'
בשנת 1928 הוחל בנטיעת עצים באזור "העמק", הוא מרכז העיר רמת גן, בסמוך לכיכר רמב"ם, כהכנה להקמת גן ציבורי.

הגן תוכנן על ידי משה כבשני, ראש מחלקת הנטיעות בעריית רמת גן, בסגנון גן אנגלי שכלל שבילים מעגליים סביב בריכה עגולה מבטון ובה מזרקה ודגי נוי. הגן השתרע על שטח של 13.5 דונם וכלל חורשה קטנה ובה עצי זית, חרוב, אלון, שקד ותמר.
ממוזער|המזרקה המקורית בגן המלך דוד בשנת 1950
הגן נחנך ב-3 ביוני 1935, מועד בו נחגג חצי יובל להכתרתו של ג'ורג' החמישי מלך הממלכה המאוחדת, במעמד נציגים רשמיים מטעם הממשלה הבריטית וקהל מוזמנים גדול.

### גן המלך דוד
עם קום המדינה, המועצה המקומית של רמת גן החליטה בישיבתה מ-3 ביוני 1948 לשנות את שם "גן המלך ג'ורג" ל"גן המלך דוד".

הכניסה לגן אינה מתאפשרת ישירות מתוך הרחובות הראשיים הסמוכים אליו, רחוב ביאליק, רחוב ז'בוטינסקי, רחוב הרצל וכיכר רמב"ם, אלא דרך שבילים, חלקם רחבים וחלקם צרים. הכניסה המרשימה ביותר היא דרך שדרות הילד החוצות את הגן ומאפשרות מעבר להולכי רגל בין כיכר רמב"ם לרחוב ז'בוטינסקי. שדרות למדן משמשות מעבר להולכי רגל בין הגן לבין רחוב הרצל ואילו הגישה לרחוב ביאליק מתאפשרת דרך רחוב דר' כהן.
[ממוזער|המזרקה של [רולף (רודא) ריילינגר בגן המלך דוד - 1972]]
בשנת 1972 הגן עבר תכנון מחדש שהעלים חלקים גדולים ומאפיינים חשובים של התכנון ההיסטורי של משה כבשני. השבילים המעוגלים הפנימיים בוטלו, אזורי צמחייה רבים צומצמו לטובת הרחבת שטחי הליכה, והגן חולק לאזורי פעילות נפרדים ומוגדרים כגון גינת כלבים ומגרשי משחקים לגילאים שונים. בריכת הנוי העגולה הוחלפה בפסל סביבתי של האמן רולף (רודא) ריילינגר המורכב ממקבץ גושי בטון המדמה מקבץ סלעים הנחשף מתוך הקרקע וממנו בוקעים סילוני מים. המזרקה לא מוקמה במרכז הגן לאחר שהעירייה החליטה להקצות חלק משטח הגן לטובת בניית בית אבות. השבילים רוצפו בגרנוליט או באספלט.

הגן היווה מוקד תרבותי חשוב לתושבי רמת גן. אורגנו בו חגיגות של בתי ספר וגנים ונערכו בו ביקורים תדירים של אורחים מחוץ לישראל. בשנת 1979, לרגל שבוע הצנחן, הוקמה בגן תערוכת חטיבת הצנחנים בה הוצגו תמונות ממבצעים שונים, כלי נשק, כלי רכב, ציוד צניחה ועוד.

בתחילת שנות ה-80 של המאה ה-20 הגן סבל מהזנחה והתושבים הגישו בקשות רבות לעירייה לשקמו.

בישיבתה מ-7 בינואר 1986 הנהלת העיר אישרה את פרויקט שיפוץ הגן שכלל הפעלת המזרקה, תיקון התאורה והמתקנים.

בשנת 1988 הופיעה בגן המלך דוד המשופץ התזמורת הקמרית העירונית של רמת גן .

#### פרויקט חידוש ושיקום גן המלך דוד
באפריל 2022 הוחל בביצוע פרויקט חידוש ושיקום כיכר רמב"ם וסביבתה שכלל גם חידוש שדרות הילד וגן המלך דוד.

על פי התכנון החדש, תוחזר הבריכה המרכזית וסביבה ייסללו שבילי הליכה המצטלבים עם שבילי אורך.

הבריכה החדשה תכלול שלושה מצבים: בריכת שיקוף, מזרקה המאפשרת הצגת מופע אור-קולי המוקרן על סילוני המים ומצב יבש ההופך את הבריכה למשטח לשימושים שונים. העצים שניטעו במהלך כל שנות קיומו של הגן יישמרו ויתווספו אליהם עצים ושיחים חדשים לפי הצורך.

הפרויקט היה מתוכנן להסתיים בסוף שנת 2023. למרות זאת, לאחר הריסת הגן השיפוץ לחידוש הגן הופסקה לתקופה ארוכה. באוגוסט 2024 חזרו עבודות לשיפוץ הגן. בסוף מרץ 2025 הגן נפתח מחדש אחרי שנתיים שהיה סגור ובשיפוצים.

## קישורים חיצוניים

## הערות שוליים

קטגוריה:בנייה ופיתוח בתקופת המנדט
קטגוריה:רמת גן: גנים ופארקים
קטגוריה:הנצחת דוד המלך
קטגוריה:ג'ורג' החמישי
ארנסט ג'ון אוביינה

**ארנסט ג'ון אוי אוביינה** (בפיליפינית: **Ernest John Uy Obiena**; נולד ב-17 בנובמבר 1995) הוא אתלט פיליפיני, סגן אלוף העולם (בודפשט 2023), זוכה מדליית ארד באליפות העולם (יוג'ין 2022) ואלוף אסיה (דוחה 2019) בקפיצה במוט. הוא שיאן אסיה באצטדיון (6.00 מטר).

## ביוגרפיה
אוביינה נולד וגדל במנילה שבפיליפינים.

### 2017
#### מדליית ארד באליפות אסיה
באליפות אסיה שנערכה בחודש יולי בבובנשוואר שבהודו זכה אוביינה במדליית ארד בקפיצה במוט בתוצאה של 5.50 מטר.

### 2019
#### אלוף אסיה
באליפות אסיה שנערכה בחודש אפריל בדוחה שבקטר זכה אוביינה במדליית זהב בקפיצה במוט בשיא אליפות ושיא לאומי חדש של 5.71 מטר.

באליפות העולם שנערכה בחודשים ספטמבר-אוקטובר בדוחה שבקטר סיים אוביינה במקום 15 במקצה מוקדמות קפיצה במוט בתוצאה של 5.60 מטר, ולא העפיל לגמר.

### 2021
באולימפיאדת טוקיו שנערכה בחודשים יולי-אוגוסט בטוקיו שביפן סיים אוביינה במקום 11 בקפיצה במוט בתוצאה של 5.70 מטר.

### 2022
#### מדליית ארד באליפות העולם
באליפות העולם שנערכה בחודש יולי ביוג'ין שבאורגון, ארצות הברית זכה אוביינה במדליית ארד בקפיצה במוט בתוצאה של 5.94 מטר, אחרי ארמנד דופלנטיס משוודיה (6.21 מטר) וכריס נילסן מארצות הברית (5.94 מטר).

## שיאים אישיים
### אצטדיון
* קפיצה במוט: 6.00 מטר (2023) **שיא אסיה**

### אולם
* קפיצה במוט: 5.91 מטר (2022)

## קישורים חיצוניים

קטגוריה:קופצים במוט
קטגוריה:קופצים במוט באולימפיאדת טוקיו (2020)
קטגוריה:פיליפינים שנולדו ב-1995
לאיוש שטיינר (גיאופיזיקאי)

**לאיוש שטיינר** (בהונגרית: **Steiner Lajos**; ואץ, 15 ביוני 1871 – בודהטטן, 2 באפריל 1944) היה גיאופיזיקאי יהודי-הונגרי, חוקר מגנטיות כדור הארץ, פרופסור באוניברסיטה, חבר נספח באקדמיה ההונגרית למדעים (1917). אחיו של העיתונאי אלדאר שאיו.

## קורות חייו
לאיוש שטיינר נולד במשפחה יהודית כבנם של ד"ר מארטון שטיינר ושל אמה היימן. בשנת 1892 קיבל תעודת הוראה במתמטיקה ובפיזיקה באוניברסיטת בודפשט למדעים (כיום אוניברסיטת אטווש לוראנד), ובשנת 1893 קיבל את הדוקטורט. בשנת 1907, הוסמך כמרצה בכיר פרטי (לא חלק מהסגל) והפך לעמית ישיר של לוראנד אטווש. בין השנים 1892–1932, הוא היה עמיתו במכון למטאורולוגיה וגיאומגנטיות ועשה עבודה חלוצית בתחום מדידות הכבידה והגיאומגנטיות הביתיות. בשנת 1927 הפך למנהל המכון המטאורולוגי.

הוא פרסם את תוצאות המחקר שלו בכתב העת "מזג האוויר" (Az Időjárás), ב"עולם הטבע" (Természet Világa) ומחוצה לה. לשטיינר מיוחסת הצגת שירות הפרוגנוזה המודרנית בהונגריה. בשנת 1944, כתוצאה משנים של הרדיפות הגוברת של יהודים, הוא התאבד שבועיים לאחר הכיבוש הגרמני (מבצע מרגרטה) של ממלכת הונגריה משתפת הפעולה של גרמניה הנאצית.

אשתו הייתה קטלין ארז'בט סבאדי (1887–1946). הם נישאו ב-21 באפריל 1924 בבודפשט.

## הנצחתו
* מאז 1951, האגודה המטאורולוגית ההונגרית מעניקה מדי שנה מדליית הנצחה של לאיוש שטיינר.

## עבודותיו
* 1908: תוצאות של מדידות גיאומגנטיות באזור אגם בלטון בקיץ 1901, בודפשט
* 1923: תופעות מגנטיות של כדור הארץ, בודפשט
* 1931: מזג האוויר, בודפשט
* F. m.: Az 1892. II. üstökös pályája. Mathematikai és Természettudományi Értesítõ 1897
* A Balaton vidékén az 1901. évi nyarán végzett földmágnességi mérések eredményei. Budapest,1902
* Der täglichen Gang der erdmagnetischen Elemente in Kingua Fjord. In: Ausdem Archiv der Deutschen Seewarte Hamburg,1904
* A földmágneses erõ napi változásai. Mathematikai és Physikai Lapok 1913
* A földmágnességi háborgások egy különös alakjáról. Mathematikai és Természettudományi Értesítõ h.n.,1921
* Hõmérsékleti viszonyyok a dobsinai jégbarlangban. Mathematikai és Természettudományi Értesítõ 1922
* A Föld mágneses jelenségei. Budapest,1923
* A légnyomás napi ingadozása. Az Idõjárás 1925
* A csillagok pillogása. Stella Almanachja 1925
* A nap mágnessége. Stella Almanachja 1926
* A felsõbb légrétegek meteorológiai viszonyai. Stella Almanachja 1927
* Éghajlat és idõjárás. In: Magyarország Vereckétõl napjainkig Budapest,1929
* A földmágnességi helyi zavarokról. Stella Almanachja 1931
* Az idõjárás. Budapest,1931
* A „haló”-jelenségekrõl. Stella Almanachja 1932
* Harmatmérések Mopolton, a nagy magyar Alföld szegélyén. Budapest,1936.

## לקריאה נוספת
* Magyar életrajzi lexikon IV: 1978–1991 (A–Z). Főszerk. Kenyeres Ágnes. Budapest: Akadémiai. 1994. ISBN 963-05-6422-X (לקסיקון ביוגרפי הונגרי. עורכת ראשית אגנש קניירש)
* אנטל רטי 1944: S. L. Az Időjárás.

## קישורים חיצוניים
* לאיוש שטיינר באתר הזיכרון של אוניברסיטת אטווש לוראנד
* לאיוש שטיינר באתר נקודת שם

## הערות שוליים

קטגוריה:פיזיקאים יהודים הונגרים
קטגוריה:חברי האקדמיה ההונגרית למדעים
קטגוריה:יהודים חברי האקדמיה ההונגרית למדעים
קטגוריה:מטאורולוגים
קטגוריה:בוגרי אוניברסיטת אטווש לוראנד בודפשט
קטגוריה:מתאבדים: מדענים
קטגוריה:ואץ: אישים
קטגוריה:גאופיזיקאים
קטגוריה:הונגרים שנולדו ב-1871
קטגוריה:הונגרים שנפטרו ב-1944
בית הספר למשפטים באוניברסיטת דיוק

**בית הספר למשפטים באוניברסיטת דיוק** (באנגלית: **Duke University School of Law**) הוא בית הספר למשפטים באוניברסיטת דיוק, אוניברסיטת מחקר פרטית בדורהאם, קרוליינה הצפונית, ארצות הברית. כאחד מ-10 בתי הספר והמכללות באוניברסיטה, בית הספר למשפטים החל לפעול ב-1868 כבית הספר למשפטים של טריניטי קולג'. ב-1924, בעקבות שינוי השם של טריניטי קולג' לאוניברסיטת דיוק, שונה שם בית הספר לבית הספר למשפטים באוניברסיטת דיוק.

בית הספר למשפטים באוניברסיטת דיוק מדורג כאחד מבתי הספר המובילים למשפטים בארצות הברית. הקבלה היא סלקטיבית, כאשר רק עשירית מהמועמדים מתקבלים.

## היסטוריה
שמאל|ממוזער| מבנה בית הספר בשנים 1930–1962

בשנת 1855 טריניטי קולג' (שהטרימה את אוניברסיטת דיוק) החלה לקיים הרצאות במשפט החוקתי והבינלאומי – אך לא למטרות תואר אקדמי.

בשנת 1865 נוסדה רשמית המחלקה המשפטית של הקולג'. בשנת 1868 המחלקה הפכה לבית ספר. בשנים 1894-1904 בית הספר היה סגור, ונפתח מחדש על ידי ג'יימס ביוקנן דיוק ובנג'מין ניוטון דיוק, כאשר סמואל פוקס מרדכי כיהן כפרופסור הבכיר הראשון. בית הספר למשפטים עבר למקומו הנוכחי בקמפוס המערבי של האוניברסיטה בשנת 1963.

## דירוגים
ממוזער| בית הספר למשפטים של אוניברסיטת דיוק (פברואר 2023)
בית הספר למשפטים של דיוק מדורג במקום החמישי בארצות הברית (ביחד עם בית הספר למשפטים של הרווארד ובית הספר למשפטים באוניברסיטת ניו יורק) על פי US New בשנים 2023–2024. בית הספר למשפטים מדורג באופן שגרתי בין 14 בתי הספר למשפטים המובילים בארץ, והוא חבר בפורום בתי הספר למשפטים "T-14". בית הספר דורג על ידי פורבס כבעל דירוג עורכי דין עם השכר החציוני השני בגובהו באמצע הקריירה. בשנת 2017, דירוג The Times Higher Education דירג את בית הספר כבית הספר למשפטים הטוב בעולם.
* סגל הפרופסורים הטובים ביותר על פי סקירת פרינסטון (2015 ו-2016; במקום השני ב-2018–2020, 2023)
* חוויית הלימוד **השנייה** הטובה ביותר לפי סקירת פרינסטון (2015, 2017, 2023; שלישית ב-2018 ו-2019; רביעית ב-2020)
* המקום השלישי בסיכויי הקריירה הטובים ביותר לפי סקירת פרינסטון (דירוג חמישי ב-2020 וב-2023)
* בית הספר למשפטים החמישי באיכותו בעולם לפי דירוג Vault משנת 2017

## קישורים חיצוניים

* 

## הערות שוליים

*
קטגוריה:אוניברסיטת דיוק
קטגוריה:ארצות הברית: בתי ספר למשפטים
בית הספר למשפטים באוניברסיטת ייל

**בית הספר למשפטים באוניברסיטת ייל** (באנגלית: **Yale Law School**, או בקיצור **YLS**) הוא בית הספר למשפטים באוניברסיטת ייל, אוניברסיטת מחקר פרטית בניו הייבן, קונטיקט, ארצות הברית. הוא הוקם בשנת 1824 ודורג כבית הספר הטוב ביותר למשפטים בארצות הברית על ידי "US News & World Report" בשנים 1990–2023. בית הספר נחשב לאחד המוסדות האקדמיים הסלקטיביים ביותר בעולם, עם שיעור קבלה שעומד על כ-4%, הנמוך ביותר מכל בית ספר למשפטים בארצות הברית (נכון לשנת 2021).

כל כיתה בתוכנית התלת-שנתית בפקולטה כוללת כ-200 תלמידים. לבית הספר ישנו כתב עת משפטי בשם "Yale Law Journal", שנחשב לאחד מכתבי העת המשפטיים המצוטטים ביותר בארצות הברית. כ-83% מבוגרי שנתון 2019 קיבלו עבודה במשרה מלאה, כתשעה חודשים לאחר סיום הלימודים.

בוגרי בית הספר למשפטים בייל כוללים דמויות בולטות רבות במשפט ובפוליטיקה, כולל נשיאי ארצות הברית ג'רלד פורד וביל קלינטון ומזכירת המדינה והמועמדת לנשיאות, הילרי קלינטון. הבוגרים כוללים גם את שופטי בית המשפט העליון הנוכחיים של ארצות הברית, קלרנס תומאס, סמואל אליטו, סוניה סוטומיור וברט קוואנו. בבית הספר למדו מספר שופטי העליון לשעבר, סנטורים וראשי מדינות.

## היסטוריה
[ממוזער| כיתת בית הספר למשפטים של ייל, [1883]]
[ממוזער| ארבעה תלמידים [אפרו-אמריקאים, מחזור 1921]]
בית הספר התחיל במשרד עורכי הדין בניו הייבן של  בעשור הראשון של המאה ה-19, שהחל להכשיר עורכי דין. ב-1810 המשרד כבר הפעיל בית ספר למשפטים. באמצע שנות ה-20 של המאה ה-19 בית הספר סופח לאוניברסיטת ייל ובשנת 1843 החלו תלמידי בית הספר לקבל תארים של ייל.

הדקאן ה-15 של בית הספר למשפטים,  (שכיהן בשנים 2004–2009), הפך את רעיון זכויות האדם למוקד מקצועי בבית הספר למשפטים, בהתבסס על מגמות קיימות בעשרים השנים שקדמו לכהונתו.

בשנת 2022, שני שופטי ערעורים פדרליים,  ו, הפסיקו להעסיק את בוגרי בית הספר בגלל החשש שבית הספר מדכא דעות שמרניות.

## אקדמיה
המוסד ידוע באוריינטציה המלומדת שלו; חלק גדול יחסית מבוגרי בית הספר (9%) בוחרים בקריירה אקדמית תוך חמש שנים מסיום הלימודים, בעוד שמספר נמוך יחסית (46%) בוחרים לעבוד במשרדי עורכי דין בחמש השנים שלאחר סיום הלימודים. מאפיין נוסף בבית הספר מאז שנות ה-30 הוא המעורבות בשירות הציבורי.

הסטודנטים מפרסמים תשעה כתבי עת משפטיים.

בית הספר למשפטים בייל דורג כבית הספר למשפטים הטוב ביותר בארצות הברית על ידי "US News & World Report" בין השנים 1990 ו-2022. הוא מדורג כבית הספר השני הטוב ביותר למשפטים בארצות הברית (לאחר בית הספר למשפטים באוניברסיטת הרווארד) ורביעי בעולם לפי דירוג QS משנת 2016. בית הספר גם בולט באחוז גבוה ביותר של בוגרים המשמשים כעוזרים משפטיים בבית המשפט העליון. בנוסף על כך, בית הספר הוא הפקולטה למשפטים המצוטטת ביותר בארצות הברית (נכון ל-2010)

בנובמבר 2022 אוניברסיטת ייל החליטה לפרוש מהדירוג המשפטי של "US News & World Report" מתוך ביקורת על אופי הדירוג. בעקבות ההחלטה של האוניברסיטה גם בית הספר למשפטים בהרווארד פרש מהדירוג.

## קישורים חיצוניים

*

## הערות שוליים

*
*
קטגוריה:אוניברסיטת ייל
קטגוריה:ארצות הברית: בתי ספר למשפטים
נבחרת דנמרק בכדורסל נשים

**נבחרת דנמרק בכדורסל נשים** היא קבוצת כדורסל הנשים הלאומית של דנמרק. הישג השיא של הנבחרת הוא המקום העשירי באליפות אירופה בכדורסל נשים 1954. הנבחרת לא העפילה למשחקים אולימפיים או לאליפות העולם.

### אליפות אירופה
*  1954 - מקום 10
* 1956 - מקום 13
* 1974 - מקום 10

## קישורים חיצוניים
* 
* נתונים מאתר פיב"א

## הערות שוליים

דנמרק
קטגוריה:נבחרות דנמרק
נבחרת שוודיה בכדורסל נשים

**נבחרת שוודיה בכדורסל נשים** היא קבוצת כדורסל הנשים הלאומית של שוודיה. הישג השיא של הנבחרת הוא המקום החמישי באליפות אירופה בכדורסל נשים 2019.

בשנת 2027 שוודיה לראשונה תארכך תחרות של אליפות אירופה בכדורסל נשים.

## הישגי הנבחרת
### משחקים אולימפיים
הנבחרת לא העפילה למשחקים

### אליפויות עולם
הנבחרת השתתפה בשנת 1959 וסיימה במקום השישי.

### אליפויות אירופה
הנבחרת השתתפה ב-8 אליפויות אירופה.

## קישורים חיצוניים

* 
* נתונים מאתר פיב"א

## הערות שוליים

שוודיה
קטגוריה:שוודיה: כדורסל
קטגוריה:נבחרות שוודיה
קטגוריה:שוודיה: ספורט נשים
בית הספר למשפטים באוניברסיטת סטנפורד

**בית הספר למשפטים באוניברסיטת סטנפורד** (באנגלית: **Stanford Law School**, או בקיצור **SLS**) הוא בית הספר למשפטים באוניברסיטת סטנפורד, אוניברסיטת מחקר פרטית ליד פאלו אלטו, קליפורניה, ארצות הברית. בית הספר הוקם בשנת 1893, והוא מדורג באופן קבוע בין שלושת בתי הספר המובילים למשפטים בארצות הברית על ידי "US News & World Report" מאז תחילת הדירוג בשנות ה-80 של המאה ה-20. במהלך המאה ה-21 בית הספר מדורג במקום השני וצמוד לבית הספר למשפטים באוניברסיטת ייל. בשנת 2021 שיעור הקבלה לבית הספר היה 6.28% – אחוז הקבלה הנמוך ביותר בארצות הברית לאחר בית הספר המקביל בייל. מאז 2019  משמשת כדקאנית בית הספר.

בית הספר למשפטים בסטנפורד מעסיק יותר מ-90 חברי סגל במשרה מלאה ובמשרה חלקית וכולל למעלה מ-550 סטודנטים שלומדים לקראת תואר דוקטור במשפטים (JD).בית הספר מעניק גם ארבעה תארים משפטיים מתקדמים: תואר שני במשפטים (LL. M), תואר שני במשפטים (MSL), תואר שני במדעי המשפט (JSM), ודוקטור למדעי המשפט (JSD). מדי שנה מתחילים את הלימודים בבית הספר כ-180 סטודנטים חדשים – המספר הקטן ביותר מבין 14 בתי הספר למשפטים המובילים בארצות הברית ("").

בבית הספר למשפטים כמספר שופטים בולטים ובהם שאן אליאס וסנדרה דיי או'קונור, וויליאם רנקוויסט.

## היסטוריה
אוניברסיטת סטנפורד הציעה לראשונה תוכנית לימודים במשפטים בשנת 1893, ושני הפרופסורים הראשונים שלה למשפטים היו נשיא ארצות הברית לשעבר בנג'מין הריסון ו מאוניברסיטת בוסטון. אבוט עמד בראש התוכנית החדשה והרכיב סגל קטן במהלך השנים שלאחר מכן. בשנותיה הראשונות, המחלקה למשפטים כללה בעיקר תוכניות לתואר ראשון ולימדה מספר רב של סטודנטיות נשים ובני מיעוטים (היספנים, אפרו-אמריקאים ועוד).

בשנת 1900 עברה המחלקה ממיקומה המקורי באולם אנסינה לאזור הצפון מזרחי של הקמפוס. בשנה זו נחנכה גם ספריית בית הספר. בשנת 1908 המחלקה הפכה לבית ספר, כחלק מתהליך התמקצעות.

לאחר סיום מלחמת העולם השנייה ב-1945 בית הספר התרחב מאוד ועבר מיקום בקמפוס שוב, ואף נפתחו מעונות סטודנטים (ב-1948). במהלך שנות ה-70 בית הספר עבר למיקומו הנוכחי.

בשנות ה-60 וה-70, בית הספר למשפטים שאף לגוון את תלמידיו עוד יותר, וכיום הוא נחשב לאחד מבתי הספר למשפטים בעלי היחס החיובי ביותר כלפי מיעוטים.

בשנות ה-80 ו-90 בית הספר הרחיב את העיסוק בסוגיות של משפט וטכנולוגיה, דיני איכות הסביבה, דיני קניין רוחני ומשפט בינלאומי.

## קישורים חיצוניים

* 

## הערות שוליים

*
*
קטגוריה:אוניברסיטת סטנפורד
קטגוריה:ארצות הברית: בתי ספר למשפטים
נבחרת אוסטריה בכדורסל נשים

**נבחרת אוסטריה בכדורסל נשים** היא קבוצת כדורסל הנשים הלאומית של אוסטריה. הישג השיא של הנבחרת הוא המקום השמיני בשלוש מאליפויות אירופה: 1954, 1956 ו־1958.

## קישורים חיצוניים
* 
* נתונים מאתר פיב"א

## הערות שוליים

אוסטריה
קטגוריה:אוסטריה: כדורסל
קטגוריה:נבחרות אוסטריה
אלכסנדר גורדון

**אלכסנדר גריביץ' גורדון** (ברוסית: **Александр Гарриевич Гордон**; נולד ב-20 בפברואר 1964) הוא מגיש רדיו וטלוויזיה רוסי, שחקן ובמאי קולנוע.

ידוע כיוצר ומנחה קבוע של תוכניות טלוויזיה ב-TV6, NTV ו-ORT/ערוץ הראשון.

## ביוגרפיה

נולד ב-20 בפברואר 1964 באובנינסק למשורר והאמן גארי בוריסוביץ' גורדון  והעובדת הרפואית אנטונינה דמיטריבנה סטריגה.

בשנת 1987 סיים את לימודיו בחוג למשחק של בית הספר לתיאטרון שצ'וקין .

ב-1989 היגר לארצות הברית עם אשתו ובתו, שם התאזרח וניסה מספר עבודות.

מאז 1990, הוא מנהל וכרוז ב-RTN (רשת הטלוויזיה הרוסית של אמריקה). מאז 1992 כתב בכיר בערוץ הטלוויזיה WMNB. בשנת 1993 הקים את חברת "Wostok Entertainment".

ב-1997 חזר לרוסיה אך לא ויתר על אזרחותו האמריקאית.

## קישורים חיצוניים
* 

## הערות שוליים

קטגוריה:מנחי טלוויזיה רוסים
קטגוריה:במאי קולנוע רוסים
קטגוריה:סגל ערוץ 1 הרוסי
קטגוריה:רוסים שנולדו ב-1964
רובין יאלטה

**מועדון הכדורגל רובין יאלטה** (ברוסית: **Футбольный клуб «Рубин» Ялта**) הוא מועדון כדורגל מהעיר יאלטה שבחצי האי קרים שהוקם לראשונה בשנת 2009 והתמודד בליגות החובבניות באוקראינה, בייחוד באליפויות העיר. לאחר סיפוח קרים לרוסיה הקבוצה הייתה ממייסדות ליגת העל בכדורגל של קרים, טורניר עצמאי בחסות אופ"א. החל מעונת 2023/2024 מתמודד בליגה המקצוענית ברוסיה, ליגה 2. 
## היסטוריה

המועדון נוסד בחסות איש עסקים מקומי בשם פאבל קאנדול. המועדון התמודד כמועדון חובבני בליגות העירוניות בעיר יאלטה.

לאחר הקמת ליגת העל בכדורגל של קרים, התמודד על אליפות חצי האי קרים. המועדון השיג זכייה באליפות בפתוחה של חצי האי, שהייתה טורניר חובבני. 

בעונת 2021/2022 ובעונת 2022 העפילה פעמיים לגמר גביע קרים בכדורגל וסיימה כסגנית אלופת חצי האי קרים.

בעונת 2023, הותר לקבוצה להשתתף בטורנירי הכדורגל שבחסות התאחדות הכדורגל הרוסית וקיבלה לראשונה מעמד של קבוצה מקצוענית. הקבוצה החלה להתמודד באותה עונה בליגה 2, הטורניר השלישי בחשיבותו ברוסיה.

## תארים
;אליפות קרים
* סגנות: 2022
;גביע קרים
* סגנות: 2021/22, 2022
;האליפות הפתוחה של קרים
* זכייה: 2020/21

## קישורים חיצוניים

* 

קטגוריה:קרים: קבוצות כדורגל
קטגוריה:קבוצות ששיחקו ביותר ממדינה אחת
בית הלל שלוש

**בית הלל שלוש**, הוא מבנה בשדרות רוטשילד מספר 9א בתל אביב. הבית נבנה בשנות ה-30 של המאה ה-20 ושימש כמשרדו וביתו הפרטי של האדריכל הלל שלוש, בנו של יוסף אליהו שלוש. ניצב בסמוך לבית יוסף אליהו שלוש.

## הקמת המבנה
ב־1933 חזר הלל שלוש מצרפת, בה למד הנדסה ובניין ערים ובה היה פעיל מקצועית, והשתלב בתנופת הבנייה הגדולה בארץ. עם חזרתו לארץ הקים בשנת 1933 את משרדו בסמוך לבית אביו והחל לתכנן בתל אביב לפי אסכולת הבאוהאוז משרדים, בתי קומות, בתי קפה בסגנון אירופי, את מועדון השייטים על שפת הירקון ועוד. כן ערך תוכניות בניה ברחובות, גבעתיים וישובים אחרים, בהם "עיר הסרטים" באשקלון.

הבית הצר, שבנה בחלקו האחורי והפנימי של בית יוסף אליהו שלוש, נבנה מלבני סיליקט אדומות בצורה ייחודית, חדר אחד בכל קומה: שלוש קומות- שלושה חדרים.

הלל נפטר ב־1971 ועם הזמן עבר המבנה מידי משפחת שלוש ונטמע בשדרת רוטשילד.

## המבנה כיום
ממוזער|בית הלל שלוש כיום, בגלגולו הנוכחי כ"קפה אירופה"
משנות ה-90 ועד שנות ה-2000 שדרת רוטשילד חוותה עדנה מחודשת אך הבניין עצמו נותר חבוי מעין עד שבשנת 2012 "גילו אותו מחדש" דוד טור ושלומי זידן ופתחו במקום את "קפה אירופה".

גם בצורתו זו המבנה שימר על ייחודיותו (מבנה צר בעל 3 קומות) והותיר זכר לבעלים המקוריים בדמות מעקה מדרגות בו משולבים ראשי התיבות של הלל שלוש. המבנה הוא מבנה לשימור.

## לקריאה נוספת
* תיק תיעוד – **שד' רוטשילד 9א תל אביב**, (עיריית ת"א – ארכיון הנדסי – תיק בניין רוטשילד 9א)

## קישורים חיצוניים
* 
* 
* 

קטגוריה:תל אביב: היסטוריה
קטגוריה:משפחת שלוש
קטגוריה:תל אביב-יפו: בתי מגורים
וילבור אולין אטווטר

**וילבור אולין אטווטר** (באנגלית: **Wilbur Olin Atwater**; 3 במאי 1844 – 22 בספטמבר 1907) היה כימאי ותזונאי אמריקאי אשר מחקרו פורץ הדרך חולל מהפכה בתחום המזון והתזונה. באמצעות הניסויים שערך והמתודולוגיות החדשניות שפיתח, אטווטר תרם תרומה מהותית להבנת חילוף החומרים בגוף, התוכן הקלורי של מזונות והקשר בין התזונה לבריאות האדם. מחקריו הניחו את הבסיס למדעי התזונה המודרניים.

ההישג הבולט ביותר של אטווטר היה המחקר שהוא ערך על הערך הקלורי של מוצרי מזון שונים. בסוף המאה ה-19 היה מחסור מהותי במידע מדויק אודות תכולת האנרגיה של מוצרי המזון השונים ומחסור במידע מדויק אודות ההשפעה המטבולית של מוצרי המזון על גוף האדם. מתוך הכרה בחשיבות קיומם של נתונים מדויקים בתחום זה, אטווטר השיק תוכנית מחקר ראשונית מסוגה למדידת ערך האנרגיה שמספקים מוצרי מזון שונים.

אחת מהתרומות פורצות הדרך של אטווטר הייתה הפיתוח של המכשיר Respiration Calorimeter שמודד את החמצן הנצרך ואת הפחמן הדו-חמצני הנפלט במהלך הנשימה. מכשיר זה אפשר לאטווטר לקבוע במדויק את הערך הקלורי של מוצרי מזון שונים.

בנוסף, אטווטר ערך גם מחקרים מקיפים שהתמקדו בהרגלי התזונה ושריפת האנרגיה של קבוצות מגוונות, כמו חקלאים, חיילים וספורטאים. המחקרים הללו סיפקו תובנות חשובות אודות הקשר בין תזונה, פעילות גופנית ומאזן אנרגיה. המחקרים של אטווטר הפכו לבסוף לבסיס להמלצות תזונתיות ולפיתוח מדיניות משופרת הנוגעת לבריאות הציבור.

לאורך הקריירה שלו אטווטר שיתף גם פעולה עם משרד החקלאות האמריקני על מנת לפתח קמפיינים חינוכיים לקידום תזונה נכונה והרגלי אכילה בריאים.

בשנת 1904 לקה אטווטר בשבץ מוחי והוא לא היה מסוגל להמשיך לעסוק בתחום המחקר עד מותו ב-1907.

## קישורים חיצוניים

* 
* 

קטגוריה:אמריקאים ילידי מדינת ניו יורק
קטגוריה:תזונאים אמריקאים
קטגוריה:כימאים אמריקאים
קטגוריה:בוגרי אוניברסיטת וסליאן
קטגוריה:בעלי תואר דוקטור מאוניברסיטת ייל
קטגוריה:אמריקאים שנולדו ב-1844
קטגוריה:אמריקאים שנפטרו ב-1907
יש לי אהבה (לה קוסטה)

"**יש לי אהבה (לָה קוׂסטה)**" הוא שיר שהוקלט על ידי הזמרת-יוצרת הישראלית דנה אינטרנשיונל. הוא יצא לאור ב-13 באוגוסט 2017, בהוצאת חברת התקליטים NMC יונייטד אנטרטיינמנט, כסינגל שלא מתוך אלבום אולפן. הוא נכתב והולחן על ידי אינטרנשיונל והופק על ידי אורי גלילי.

## רקע
ב-27 ביולי הכריזה אינטרנשיונל על הוצאת הסינגל. המפיק המוזיקלי שלו הוא אורי "Ori-O" גלילי, שעבד עם הזמרת גם בשירה הקודם, "רותי". פירושה העברי של המילה "לה קוסטה" מהשפה הספרדית הוא חוף ים. בכתבה שפורסמה באתר נענע10 נכתב כי: .

כשבוע לאחר צאתו סיפרה אינטרנשיונל בעמוד הפייסבוק כי את ההשראה לכתיבת השיר קיבלה מ-"Whole Lotta Love" של להקת הרוק האנגלית לד זפלין. בשיר עונה אינטרנשיונל באמצעות השורה "ביאליק, יש תשובה מה זאת אהבה" לשאלתו של חיים נחמן ביאליק בשירו "הכניסיני תחת כנפך" – "אומרים אהבה יש בעולם – מה זאת אהבה?".

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי דנה אינטרנשיונל
קטגוריה:שירים בספרדית
קטגוריה:שירים בעברית
קטגוריה:שירים מרובי שפות
קטגוריה:שירים שנכתבו על ידי דנה אינטרנשיונל
קטגוריה:שירים שהולחנו על ידי דנה אינטרנשיונל
קטגוריה:שירים שהופקו על ידי אורי גלילי
קטגוריה:שירי אהבה בעברית
קטגוריה:שירים על חופים
קטגוריה:סינגלים בהוצאת NMC יונייטד אנטרטיינמנט
בית הספר לעסקים של הרווארד

**בית הספר למנהל עסקים באוניברסיטת הרווארד** (באנגלית: **Harvard Business School**, או בראשי תיבות: **HBS**) הוא בית הספר לתארים מתקדמים במנהל עסקים של אוניברסיטת הרווארד, אוניברסיטת מחקר פרטית בבוסטון, מסצ'וסטס, ארצות הברית. הוא מדורג בעקביות בין בתי הספר המובילים לעסקים בעולם ומציע תוכניות MBA, תוכניות דוקטורט ותוכניות לחינוך מנהלים. בית הספר הוא הבעלים של הוצאת הספרים Harvard Business Publishing, המפרסמת ספרים עסקיים ומאמרי מנהיגות עסקית. בנוסף על כך, בית הספר מוציא לאור את הירחון העסקי הרווארד ביזנס רוויו.

## היסטוריה
בית הספר הוקם בשנת 1908. בתחילה בית הספר היה חלק מהפקולטה למדעי הרוח, אך הוא קיבל מעמד עצמאי ב-1910. הדיקן הראשון היה ההיסטוריון אדווין פרנסיס גיי (1867–1946).

עם הקמתו, בית הספר קיבל תלמידים גברים בלבד. קורס ההכשרה במנהל כוח אדם, שנוסד במכללת רדקליף ב-1937, היה ההתחלה של הכשרה עסקית לנשים בהרווארד. HBS החל לנהל את הקורס ב-1954.

לאורך השנים HBS הקים תשעה מרכזי מחקר גלובליים.

## דירוגים
נכון לשנת 2025, HBS מדורגת במקום השישי בארצות הברית לפי "US News & World", במקום השלוש עשרה בעולם לפי "הפייננשל טיימס", ושלישית בעולם לפי "דירוג QS של אוניברסיטאות בעולם".

## קישורים חיצוניים

## הערות שוליים

*
קנדיס מק'קלור

**קנדיס מק'קלור** (באנגלית: **Candice McClure**; נולדה ב-22 במרץ 1980), הידועה בשם הבמה **קנדייז מק'קלור**, היא שחקנית דרום אפריקאית-קנדית.

## ביוגרפיה
מק'קלור נולדה באזור גרינווד פארק בצפון דרבן, דרום אפריקה. אמה אשת חינוך ואביה מוזיקאי. החל מגיל ארבע עברה מקלור הלוך ושוב בין דרום אפריקה לקנדה. היא השלימה את לימודיה התיכוניים בבית הספר התיכון ווסט ונקובר בשנת 1998. מקלור לוהקה להפקה של המחזה שיר העמק של את'ול פיוגארד בגיל 17.

## קריירה
ההופעה הראשונה של מק'קלור בטלוויזיה הייתה תפקיד ראשי עם לו דיאמונד פיליפס בסרט הטלוויזיה In a Class of His Own משנת 1999, ואחריו דרמת הנעורים Higher Ground של פוקס וסדרת ה-NBC של שבת בבוקר Just Deal, משנת-2000. עוד בשנת 2000 שיחקה בסדרת הדרמה הקנדית Da Vinci's Inquest.

בשנת 2002, מקלור גילמה את התפקיד של אליזבת מונרו בסרט ג'רמיה של שואוטיים,שיחקה את התפקיד של סו סנל בגרסה המחודשת של סרט הטלוויזיה לספר קארי של סטיבן קינג,. וכיכבה בתור אנני פישר בשני פרקים של סדרת המדע הבדיוני הדרמה של ג'יימס קמרון בטלוויזיה מלאך שחור.

מ-2003 עד 2009, מק'קלור שיחקה בתפקיד אנסטסיה "די" דואלה בסדרת ערוץ המדע הבדיוני בטלסטאר גלקטיקה.
ממוזער| מק'קלור בתערוכת יפן 2009 בפריז, צרפת
לאחר מכן הופיע מק'קלור בעיבוד טלוויזיה משנת 2009 ל"ילדי התירס" ולסרט העלילתי של קרל בסאי מאותה שנה קול.

בשנת 2012 הצטרפה מק'קלור לצוות השחקנים של סדרת המקור של נטפליקס המלוק גרוב מק'קלור הופיע גם בתוכניות טלוויזיה אחרות, כמו ויסלר, אנדרומדה, ג'ייק 2.0, סמולוויל וריפר.

ב-2023 דווח כי היא תשתתף בעונה החמישית של הסדרה של נטפליקס וירג'ין ריבר. העונה החמישית עלתה ב-9 בספטמבר וקנדיס משחקת לוחמת אש אשר מתגרשת מבעלה ומתחילה מערכת יחסים עם פריצ'ר (קולין לורנס). 

## חיים אישיים
החל משנת 2013, מק'קלור עובדת עם ארגון ללא מטרות רווח CARE Canada כדי לטפל בעוני באזורים המתפתחים בעולם. היא מתגורר בוונקובר, קולומביה הבריטית.

מקלור נשואה למוזיקאי איאן סיילנץ לי. הוא הציע לה נישואין כאשר ביקרו את משפחתה בדרום אפריקה בדצמבר 2012.

## פילמוגרפיה
### קולנוע
ממוזער| מק'קלור בלונדון, דצמבר 2008

### טלוויזיה

## פרסים ומועמדויות
* פרס ליאו, מועמדות לשחקנית המשנה הטובה ביותר, 2002, קארי
* פרס פיבודי, פרס פיבודי למצוינות בטלוויזיה, 2005, טלוויזיה מו"פ של Battlestar Galactica בשיתוף עם NBC Universal Television Studio, ערוץ המדע הבדיוני

## קישורים חיצוניים

* 

## הערות שוליים

קטגוריה:שחקניות קולנוע וטלוויזיה דרום אפריקאיות
קטגוריה:שחקניות קולנוע וטלוויזיה קנדיות
קטגוריה:מדבבים קנדים
קטגוריה:מדבבות קנדיות
קטגוריה:מהגרים מדרום אפריקה
קטגוריה:מהגרים לקנדה
קטגוריה:קנדיות שנולדו ב-1980
קטגוריה:דרום אפריקאים שנולדו ב-1980
ווטה

**ווטה** (באנגלית: "**weta**" or "**wētā**") הוא השם העממי של מספר חרקים גדולים ולא מעופפים מסדרת החגבאים ותת-הסדרה Ensifera שהם בעלי גוף דומה ואנדמיים לניו זילנד. ידועים מעל 100 מינים המכונים בשם זה. המילה "ווטה", שפירושה במאורית הוא "זבל" או "צואה", חלחלה לאנגלית.

הווטות הם חרקים גדולים שעברו ענקיות איים וחלקם הפכו לגדולי החרקים, כשהגדול מכולם הוא המין *Deinacrida heteracantha*, אשר מגיע לאורך של מעל 75 מ"מ ולמשקל של 71 גרם בקירוב, אם כי לרוב קטן יותר. הם בעלי כרעיים רחבים בדומה לרוב החגבים ובעלי גפי פה חזקים עם כושר לעיסה מרשים. בעוד המינים הקטנים הם טורפים או אוכלי נבלות הגדולים יותר הם צמחוניים ויעידפו תזונה של עלי עצים ושרכים. הם בעלי "שריון" נוצץ, לרוב בגווני צהוב-חום ולעיתים אדום והראש והלסתות אדומות כשלראשם מחושים ארוכים. הרגליים דוקרניות ויכולות להתנופף ואף לעקוץ בעוצמה להגנה מטורפים.

מינים אלה נפוצים במגוון סביבות חיות, רובם ביערות אך חלקם מתמחים בחיים במערות, בין גזעי עצים או באיים מרוחקים ומספר מינים אף יכולים לצלול במים.

למרות גודלם, ואולי דווקא בגללו הם נחשבים למעדן לחלק מהעופות של ניו זילנד, לנדלים, לטואטרה ולעטלפי המיסטצינה. עם זאת הבאתם של יונקים פולשים לאיים גרמה לרבים מהם, שאינם מסוגלים לעוף להיטרף ואוכלוסייתם התמעטה מאוד כשחלקם גם נמצאים כיום בסכנת הכחדה.

## מיון
הווטה הוא שם עממי לשני על-משפחות מהתת-סדרה Ensifera:

*על-משפחה Stenopelmatoidea
**משפחה Anostostomatidae
*על-משפחה Rhaphidophoroidea
**משפחה Rhaphidophoridae

## קישורים חיצוניים

* 

## הערות שוליים

קטגוריה:חגבאים
קטגוריה:שמות עממיים של בעלי חיים
קטגוריה:ניו זילנד: בעלי חיים אנדמיים
קטגוריה:ניו זילנד: חרקים